Σγετικά με το άνοιγμα της οδού Λήδρας στΐΐ Λευκωσία 


Το τελευταίο διάστημα υπάρχουν πιέσεις από διάφορες κατευθύνσεις για το άνοιγμα της οδού Λήδρας. Αν 
αυτό συμβεί, θα διευκολυνθεί η διακίνηση μεταξύ των δύο τμημάτων της Λευκωσίας. Η διακίνηση αυτή όμως, 
θα είναι ακόμα περιορισμένη και ελεγχόμενη (κάμερες, φακέλωμα κλπ.). Το άνοιγμα θα επισπεύσει την 
υλοποίηση κάποιων σχεδίων του κράτους, των ΗΠΑ (μέσω υΝΟΡδ και υδΑΙΕ)) και της Ε.Ε για την ανάπλα¬ 
ση του κέντρου της Παλιάς Λευκωσίας. Τα σχέδια αυτά υποστηρίζονται από όλα τα κόμματα και από τοπικά 
οικονομικά συμφέροντα — κυρίως μεγαλοϊδιοκτητών — που έχουν οφέλη να αποκομίσουν από την μετατροπή 
των παλιών γειτονιών σε σύγχρονα εμπορικά κέντρα. Ακούγονται επίσης ρατσιστικές απόψεις περί γκέττο 
μεταναστών και ότι πρέπει να δοθούν κίνητρα σε Κυπριακές οικογένειες για να εγκατασταθούν στην περιοχή. 

Εμείς βλέπουμε αρνητικά την ανάπλαση που προσπαθούν να μας επιβάλλουν. Δεν θέλουμε την απαίσια 
πολεοδομία της εκτός των τειχών Λευκωσίας να μολύνει και την εντός των τειχών. Ήδη πήραμε την πρώτη 
γεύση «εκσυγχρονισμού» με την τσιμεντοποίηση, τις διαφημιστικές πινακίδες και τα νέα αποστειρωμένα 
κτίρια (π.χ. καταστήματα πολυεθνικών αλυσίδων και μαγαζιά για Ηίεδΐχίε κατανάλωση), που αλλοιώνουν τον 
χαρακτήρα της περιοχής : παλιά πέτρινα σπίτια, ήσυχες γειτονιές και τα όσα δέντρα απέμειναν. Επίσης, δεν 
θεωρούμε πρόβλημα την συγκέντρωση - αναγκαστική λόγω υπέρογκων ενοικίων - μεταναστών στην παλιά 
πόλη. Αντίθετα, αποτελούν στοιχείο εμπλουτισμού της ζωής μας. Είναι τα ντόπια συμφέροντα που φέρνουν 
την ασχήμια με τα καμπαρέ, το Ιίίεδΐγΐε τύπου λεωφ .Μακαρίου και τις ξεπουλημένες αηδίες του Ζαμπέλα 
(χριστουγεννιάτικα δέντρα με ρεκλάμα πετρελαίου, προμαχώνας με διαφημίσεις μπίρας) κ.ο.κ. 

Γι’αυτό το άνοιγμα της Λήδρας, καθώς και κάθε τι που προκύπτει πρέπει να το βλέπουμε ως μέρος των 
ευρύτερων σχεδιασμών της εξουσίας που αφορά την παλιά πόλη. Η άποψη ότι το άνοιγμα της Λήδρας λόγω 
της ιστορίας της κλπ θα είναι συμβολικό και θα φέρει πιο κοντά τις δύο κοινότητες, παραφουσκώνει τα πράγ¬ 
ματα. Με διακηρύξεις και επετειακές/προεκλογικές εκδηλώσεις «επαναπροσέγγισης» δεν έρχονται οι άνθρωποι 
πιο κοντά. Αυτά εξυπηρετούν μόνο το ΐιιωμο (για εσωτερική κατανάλωση της νεολαίας τους κυρίως) κάποιων 
κομμάτων και στο να νιώθουν καλά κάποιοι με τον εαυτό τους πως διαχωρίστηκαν από τους εθνικιστές και 
τους απορριπτικούς. Όμως οι άνθρωποι έρχονται κοντά μόνο με την άμεση επαφή και τα κοινά βιώματα... 

Στην περίοδο μετά τις 23 Απριλίου 2003, όπου το καθεστώς Ντενκτάς άνοιξε τα οδοφράγματα, αρκετός 
κόσμος Ε/Κ και Τ/Κ έδειξε επιθυμία για συμβίωση. Όταν καταλάγιασε ο αρχικός ενθουσιασμός και μετά το 
δημοψήφισμα για το σχέδιο Ανάν, η διάθεση αυτή οπισθοδρόμησε και υπερίσχυσε η κρατική εθνοκεντρική 
προπαγάνδα, μέσω των κομμάτων, των ΜΜΕ, της εκκλησίας και του εκπαιδευτικού συστήματος. Γι’αυτό 
προτείνουμε την δημιουργία αυτο-οργανωμένων, αντι-ιεραρχικών μετώπων δράσης, τα οποία θα παρεμβαίνουν 
σε τοπικά και διεθνή κοινωνικά ζητήματα. 

Όσον αφορά το στρατό, θεωρούμε ότι εκμηδενίζει την ατομικότητα υποβιβάζοντας τους ανθρώπους σε 
ρομπότ που υπακούουν τυφλά και άκριτα σε διαταγές, για να σκοτώνουν και να σκοτώνονται προς όφελος των 
συμφερόντων των κυρίαρχων. Στην Κύπρο υπάρχουν 6 στρατοί (ΕΦ, ΕΛΔΥΚ, Τουρκικός στρατός, ΟΗΕ, 
ΝΑΤΟ, Βρεττανικός), ενώ αναμένεται και η συγκρότηση του ευρωστρατού. Ιδιαίτερα απάνθρωπες είναι οι 
στρατιωτικές βάσεις, λόγω του ρόλου τους στις σφαγές στο Αφγανιστάν, Ιράκ και αλλού (με την αγαστή 
συνεργασία της κυπριακής κυβέρνησης, αυτής της «αλλαγής» και της προηγούμενης). Πιστεύουμε ότι μια 
αγωνιστική και αξιοπρεπής στάση είναι η άρνηση στράτευσης - εφεδρείας και επιδιώκουμε το κλείσιμο- 
καταστροφή των βάσεων και την κατάργηση των συνόρων. 

